als_Latn dik_Latn sag_Latn
LAÇI – TIRANA 3-0
Shësues: Sefgjini 23? Sheta 41? Meto 82?
LAÇI: Vujadinoviç, Teqja, Sheta, Buljan, Çela, Meto, Sefgjini, Zefi, Veliaj (Haliti 85′), Cetkoviç (Musatafa 68′), James (Mitraj 78′) Trajner: A. Cungu
TIRANA: Frashëri, Muça, Pashaj (Morina 67′), Kalari (Ndikumana 46′), Ristevski, Bulku, Taku, Muzaka, Hyshmeri (Sefa 61`), Bakaj, Bushiç Trajner: G. Magani
Kartonë të verdhë: Zefi, Sefgjini, Veliaj, Mustafa/ Muzaka
Kartona të kuq: Sheta / Bulku
Gjyqtarë: E. Jorgji, E. Ganxhi, A. Mahmuti
GOLAT
23′-Kundërsulm i shpejtë nga ana e majtë e sulmit, Sefgjini godet nga larg portën e Frashërit, i cili nuk e kontrollon topin mirë dhe pëson golin e parë të ndeshjes. 1-0.
41?-Goditje nga këndi për Laçin. Mbrojtësi Arian Sheta kërcen mbi të gjithë dhe me kokë e dërgoi topin në trekëndëshin e Frashërit. 2-0.
82?-Mitraj futet bukur në zonë nga e djathta e mbrojtjes, pason për Meton që me lehtësi dërgon topin në rrjetë. 3-0
Episodet
5?- Cetkoviç përfitoi nga një gabim në mbrojtje, por goditja e tij e lehtë përfundoi jashtë.
55?-Veliaj ekzekutoi një goditje dënimi por topi përfundon mbi traun e portës
60?-Bakaj tentoi portën e Vujadinoviç nga jashtë zone, por topi përfundoi jashtë.
65?-Ndikumana kishte rast të mirë shënimi, por goditja e tij përfundoi ngjitur me shtyllën pingule.
73?-Muzaka hedh një top të rrezikshëm në zonë, por largojnë topin mbrojtësit e Laçit.
76?-Provon përsëri Ndikumana, por topi ndalet në rrjetën e jashtme.
86′-Morina kishte një mundësi të pastër për të ngushtuar shifrat por gaboi në finalizimin përfundimtar.
Asnjë presion nga tifozët, “fair-play”, gola dhe kartonë të kuq. Kjo është tabloja e fitores së merituar të Laçit përballë Tiranës. Laçi konfirmohet si “macja e zezë” e 24 herë kampionëve të vendit, por jo vetëm. Kurbinasit kanë mposhtur dje me rezultatin e pastër 3-0 skuadrën bardheblu. Një lojë e fortë midis dy kampeve, edhe pse pa praninë e tifozëve.
PJESA E PARË-Sfida nisi e shpejtë dhe shumë e luftuar nga të dy skuadrat. Laçianët ishin të parë që dhanë shkëndijë në portën e Frashërit. Një mosmarrëveshje mes Muçës dhe portierit Frashëri i dha mundësi Cetkoviç për të shuënuar, por gjuajtja e tij ishte e gabuar. Por, kaq mjaftoi për t’i dhënë zemër vendase, që u hodhën në sulm për të kaluar në avantazh. Ky mision do të realizohej me sukses në minutën e 23-të me gol të Sefgjinit, i cili realizon për Laçin. Lojtari i kurbinasve ndihmohet edhe nga portieri Frashëri që bën një gabim të pafalshëm, duke mos e kontrolluar topin siç duhet. Goli i jep besim skuadrës së Armando Cungut, e cila e shton dozën e presionit mbi miqtë. Marko Cetkoviç, lojtari kyç i bardhezinjve “vallëzon” me topin, por duhet pranuar që marrëdhënia e tij me Xhejms nuk është më si më përpara. Kjo për faj të sulmuesit afrikan, i cili nuk është në formën e tij më të mirë. Nga ana tjetër, bardheblutë nuk u shfaqën asnjëherë të rrezikshëm në portën e Vujadinoviç. U mendua që fraksioni i parë i lojës do mbyllej me shifrat 1-0, por ndryshe mendoi Arian Sheta. Pas një krosimi të Cetkoviç nga këndorja, mbrojtësi i laçianëve kërceu me kokë mbi të gjithë duke e dërguar topin në rrjetë. Sheta feston “alla Balotelli” duke treguar muskujt, por harroi që më parë ishte ndëshkuar me një karton të verdhë dhe kryesori Enea Jorgji u detyrua ta ndëshkonte me të verdhën e dytë. Laçi luajti me dhjetë lojtarë, por kjo jo për shumë minuta, pasi ishte kapiteni Ervin Bulku, i sapo kthyer nga dëmtimi që bën një ndërhyrje të gabuar në mesfushë dhe ndëshkohet me kartonin e dytë të verdhë, duke u larguar përpara të tjerëve nga fusha.
PJESA E DYTË – Me rifillimin e pjesës së dytë, trajneri Magani hodhi në fushën e lojës Morinën, Ndikumanën dhe Sefën duke e tentuar të luajë me tre mbrojtës. Ashtu siç tha edhe pas ndeshjes, tekniku bardheblu luajti gjithçka për gjithçka. Nga ana tjetër, trajneri Cungu me kalimin e minutave nxori nga loja Cetkoviç dhe Xhejms për Mitrajn dhe Mustafën. Duke menduar si një rezultat të hipotekuar, laçianët humbën disi terren. 24 herë kampionët e vendit rrezikuan dy herë portën e Vujadinoviç, i cili një rast e shpëton vetë portën nga autogoli i Buljan e një tjetër Sefgjini largoi në vijë fatale një goditje të Gentian Muçës. Pavarësisht përpjekjeve të Tiranës, ishte përsëri fati i Laçit për të shënuar. Aldo Mitraj bëri gjithçka mirë nga e djathtë mbrojtjes, u fut në zonë dhe asistoi për Meton, i cili nuk e kishte aspak të lehtë për ta dërguar topin në rrjetë, e për të trefishuar kështu rezultatin e ndeshjes. Takimi përfundoi me shifrat 3-0 në favor të Laçit, i cili në 9 pikë, ka marrë 7 përballë Tiranës, i ka shënuar pesë gola e nuk ka pësuar asnjë.
ron_Latn bug_Latn hrv_Latn hrv_Latn als_Latn als_Latn als_Latn mlt_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn